open-index/open-wikipedia-markdown huggingface dataset:
เดสทินีกันดั้ม

**ZGMF-X42S เดสทินี่กันดั้ม** (; ) เป็นหนึ่งในโมบิลสูทตัวเอกของการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ

เดสทินี่กันดั้มเป็นโมบิลสูทรุ่นต้นแบบของซาฟท์ซึ่งกิลเบิร์ต ดูแลนดัลได้พัฒนาเพื่อให้ชิน อาสึกะใช้งานโดยเฉพาะ ระบบของเดสทินี่กันดั้มได้ถูกทดสอบด้วย ZGMF-X56S/θ เดสทินีอิมพัลส์ เพื่อแก้ปัญหาของเดสทินี่อิมพัลส์ที่มีระยะเวลาในการปฏิบัติการที่สั้นเกินไปจึงใช้เตาปฏิกรณ์ไฮเปอร์ดิวเทอเรียนเป็นแหล่งพลังงาน

เดสทินี่กันดั้มมีพลังในการต่อสู้เทียบได้กับอิมพัลส์กันดั้มที่ใช้ซิลลูเอ็ตแพ็คแบบมาตรฐานทั้งสามรวมกัน โดยใช้ระบบขับเคลื่อน "ปีกแห่งแสง" ซึ่งทำให้เดสทินี่กันดั้มเป็นโมบิลสูทที่มีความเร็วสูงสุดและยังใช้มิราจคอลลอยด์สร้างภาพลวงตาเป็นร่างแยกของเดสทินี่อิมพัลส์เพื่อหลอกให้ศัตรูสับสนได้ อาวุธหลักของเดสทินี่กันดั้มคือบีมแคนน่อนกำลังสูงและดาบต่อต้านยานรบ"อารอนไดท์"ที่พับเก็บไว้ด้านหลัง บูมเมอแรงบีม "แฟลชเอดจ์ 2" ที่อยู่ที่ไหล่สามารถใช้เป็นบีมเซเบอร์ได้ และที่ฝ่ามือทั้งสองข้างจะมีบีมแคนน่อน "ปาล์มาฟิโอคินา" ที่ได้รับการออกแบบไว้ใช้ในระยะประชิด

ชินได้รับเดสทินี่กันดั้มจากกิลเบิร์ตหลังจากที่สามารถทำลายฟรีด้อมกันดั้มได้และใช้เป็นโมบิลสูทประจำตัวในการสู้รบครั้งสำคัญหลายครั้ง เดสทินี่กันดั้มมีข้อต่อสีเงิน สุดท้ายเดสทินี่กันดั้มของชินถูกอินฟินีตี้จัสติสกันดั้มของอัสรันทำลายในที่สุด แต่ไม่มีคำอธิบายว่ามาจากอะไร

## ดูเพิ่ม
* รายชื่อหุ่นยนต์ใน Cosmic Era

หมวดหมู่:หุ่นยนต์ใน Cosmic Era
กิจการร่วมค้า

**กิจการร่วมค้า** (Joint Venture) คือ กิจการที่ดำเนินการร่วมกันเป็นทางการค้าหรือหากำไรระหว่างบริษัทกับบริษัท บริษัทกับห้างหุ้นส่วนนิติบุคคล ห้างหุ้นส่วนนิติบุคคลกับห้างหุ้นส่วนนิติบุคคล หรือระหว่างบริษัทและ /หรือห้างหุ้นส่วนนิติบุคคลกับบุคคลธรรมดา คณะบุคคลที่มิใช่นิติบุคคล ห้างหุ้นส่วนสามัญหรือนิติบุคคลอื่น ที่บรรยายไว้ในมาตรา 39 แห่งประมวลรัษฏากร

ในทางปฏิบัติกรมสรรพากรได้วางบรรทัดฐานในการพิจารณาเพิ่มเติม โดยกำหนดว่ากิจการร่วมค้า จะต้องมีคุณสมบัติเข้าลักษณะใดลักษณะหนึ่งดังต่อไปนี้ด้วย

# มีการร่วมทุนกัน ไม่ว่าจะเป็นเงิน ทรัพย์สิน แรงงาน หรือเทคโนโลยี หรือร่วมกันในผลกำไรหรือขาดทุนอันจะพึงได้ตามสัญญาที่ร่วมกันทำกับบุคคลภายนอกหรือ
# ได้ร่วมกันทำสัญญากับบุคคลภายนอก โดยระบุในสัญญาว่าเป็น " กิจการร่วมค้า " หรือ
# ได้ร่วมกันทำสัญญากับบุคคลภายนอกโดยสัญญานั้นกำหนดให้ต้องรับผิดร่วมกัน ในงานที่ทำไม่ว่าทั้งหมดหรือบางส่วนและต้องรับค่าตอบแทนตามสัญญาร่วมกัน โดยสัญญานั้นไม่ได้แบ่งแยกงานและค่าตอบแทนระหว่างกันไว้อย่างชัดเจน

หมวดหมู่:ธุรกิจ
หมวดหมู่:ประเภทของหน่วยงานธุรกิจ
โดโรธี

**โดโรธี** (Dorothy) อาจหมายถึง

* โดโรธี เกล (Dorothy Gale) - ตัวละครจากเรื่องพ่อมดแห่งอ๊อซ
* โดโรธี - ตัวละครในอิทธิฤทธิ์พิชิตมายา
โอกูริงานะ

**โอกูริงานะ** () คือ คานะที่ต่อท้ายคันจิในภาษาญี่ปุ่น มักใช้ผันคำคุณศัพท์และคำกริยา โอกูริงานะยังใช้บอกกาล ความเป็นบอกเล่า/ปฏิเสธ ความสุภาพ และทำหน้าที่ต่าง ๆ ได้อีกมากมาย ปัจจุบันโอกูริงานะเขียนด้วยฮิรางานะ ในอดีตเขียนด้วยคาตากานะ

## ตัวอย่างการผัน

คำคุณศัพท์ในภาษาญี่ปุ่นใช้โอะคุริงะนะเพื่อบอกกาล และความเป็นบอกเล่า/ปฏิเสธ ซึ่งจะมีรูปแบบเดียวกันทั้งหมด ตัวอย่างเช่น คันจิ 高 (อ่านว่า *taka*) ความหมายหลักของมันแปลว่าสูง แต่ข้อมูลเกี่ยวกับมันสามารถดูได้จากโอกูริงานะที่ตามหลังดังนี้

; 高い (takai) *ทากาอิ* : สูง (บอกเล่า, รูปปัจจุบัน)
; 高かった (takakatta) *ทากากัตตะ* : สูง (บอกเล่า, รูปอดีต)
; 高くない (takakunai) *ทากากูนาอิ* : ไม่สูง (ปฏิเสธ, รูปปัจจุบัน)
; 高くなかった (takakunakatta) *ทากากูนากัตตะ* : ไม่สูง (ปฏิเสธ, รูปอดีต)

กริยาในภาษาญี่ปุ่นก็มีรูปแบบเดียวกัน เราสามารถดูความหมายหลักได้ที่ตัวคันจิ และเราสามารถดูกาล ความเป็นบอกเล่า/ปฏิเสธ ความสุภาพ และอื่น ๆ ได้จากโอกูริงานะที่ตามหลัง

; 食べる (taberu) *ทาเบรุ* : กิน (บอกเล่า, รูปปัจจุบัน, ใช้พูดกับผู้ที่คุ้นเคย)
; 食べない (tabenai) *ทาเบนาอิ* : ไม่กิน (ปฏิเสธ, รูปปัจจุบัน, ใช้พูดกับผู้ที่คุ้นเคย)
; 食べた (tabeta) *ทาเบตะ* : กิน (บอกเล่า, รูปอดีต, ใช้พูดกับผู้ที่คุ้นเคย)
; 食べなかった (tabenakatta) *ทาเบนากัตตะ* : ไม่กิน (ปฏิเสธ, รูปอดีต, ใช้พูดกับผู้ที่คุ้นเคย)

คำกริยาข้างล่างนี้มีความหมายที่สุภาพกว่า

; 食べます (tabemasu) *ทาเบมาซุ* : กิน (บอกเล่า, รูปปัจจุบัน, สุภาพ)
;食べません (tabemasen) *ทาเบมาเซ็ง* : ไม่กิน (ปฏิเสธ, รูปปัจจุบัน, สุภาพ)
; 食べました (tabemashita) *ทาเบมาชิตะ* : กิน (บอกเล่า, รูปอดีต, สุภาพ)
; 食べませんでした (tabemasen deshita) *ทาเบมาเซ็ง เดชิตะ* : ไม่กิน (ปฏิเสธ, รูปอดีต, สุภาพ)

## การลดความกำกวมของคันจิ

โอกูริงานะช่วยลดความกำกวมของคันจิที่มีหลายคำอ่านได้ โดยเฉพาะคันจิที่มีหลายความหมายและหลายคำอ่าน โอกูริงานะจะช่วยให้ผู้อ่านเข้าใจความหมายที่ผู้เขียนตั้งใจสื่อได้

ตัวอย่างเช่น
; がる (agaru) *อางารุ* : "ขึ้น/พร้อม/เสร็จ" ในกรณีนี้ 上 อ่านว่า "a"
; る (noboru) *โนโบรุ* : "ขึ้น/ปีน (บันได) " ในกรณีนี้ 上 อ่านว่า "nobo"
; 下さる (kudasaru) *คุดาซารุ* : "ให้ [ผู้พูด]" ในกรณีนี้ 下 อ่านว่า "kuda"
; 下りる (oriru) *โอริรุ* : "ออกจาก/ลง" ในกรณีนี้ 下 อ่านว่า "o"
; 下がる (sagaru) *ซางารุ* : "ห้อย, แขวน" ในกรณีนี้ 下 อ่านว่า "sa"

ตัวอย่างอื่น ได้แก่
; 話す (hanasu) *ฮานาซุ* : "พูด" เช่น ちゃんと話す方がいい。 (chanto hanasu hou ga ii) *ชันโตะ ฮานาซุ โฮ กะ อี* แปลว่า "พูดให้ถูกต้องดีกว่า"
; 話し (hanashi) *ฮานาชิ* : รูปนามของกริยา"พูด" เช่น 話し言葉と書き言葉 (hanashi kotoba to kaki kotoba) *ฮานาชิ โคโตบะ โทะ คากิ โคโตบะ* แปลว่า "คำในภาษาพูดและคำในภาษาเขียน"
; 話 (hanashi) *ฮานาชิ* : "เรื่องราว, การสนทนา" เช่น 話はいかが？ (hanashi wa ikaga?) *ฮานาชิ วะ อิกางะ?* แปลว่า "เรื่องเป็นอย่างไรเหรอ"

กระทรวงศึกษาธิการของญี่ปุ่นได้กำหนดวิธีการใช้โอกูริงานะที่เป็นมาตรฐาน แต่ก็ยังมีการใช้ที่แตกต่างกันให้พบเห็นบ่อยครั้ง ตัวอย่างเช่น คำว่า "kuregata" ที่ถูกต้องต้องเขียนว่า 暮れ方 แต่บางครั้งก็มีคนเขียนเป็น 暮方

หมวดหมู่:ภาษาญี่ปุ่น
ฟูริงานะ

**ฟูริงานะ** () คือ คานะตัวเล็ก ๆ ที่เอาไว้ช่วยบอกคำอ่านของคันจิในภาษาญี่ปุ่น ในข้อความตามแนวนอน ฟูริงานะจะวางอยู่บนคันจิ ในข้อความตามแนวตั้ง ฟูริงานะจะอยู่ทางขวาของคันจิดังรูปข้างล่าง ฟูริงานะมีชื่อเรียกอีกอย่างหนึ่งว่า **โยมิงานะ** (み) หรือ **รูบิ** (ルビ) ในภาษาญี่ปุ่น มีการใช้งานระบบนี้มีอย่างแพร่หลายก่อนการปฏิรูปอักษรหลังสงครามโลกครั้งที่สอง

ฟูริงานะส่วนใหญ่เขียนในอักษรฮิรางานะ แม้ว่าในบางครั้งจะเขียนด้วยอักษรคาตากานะ โรมาจิ หรืออักษรคันจิแบบง่าย ส่วนในข้อความแนวตั้ง จะเริ่มต้นประโยคจะอยู่ด้านขวามือ ส่วนในข้อความแนวนอน จะเขียนไว้เหนือเส้น ดังตัวอย่างข้างล่าง

หรือ 

## รูปร่าง
ฟูริงานะอาจปรากฏอยู่บนคันจิตัวต่อตัว หรืออาจจะอยู่ตรงกลางของด้านบนของคำหรือวลีก็ได้ วิธีหลังเป็นที่นิยมกว่าเนื่องจากภาษาญี่ปุ่นมีคำอยู่หลายคำที่มีเสียงอ่านเฉพาะตัว นั่นคือเสียงของทั้งคำไม่สอดคล้องกับเสียงของคันจิแต่ละตัว

โดยทั่วไปแล้ว ฟูริงานะจะเขียนแทนด้วยฮิรางานะ แต่ในกรณีที่ต้องการแยกแยะความแตกต่างระหว่างเสียงอ่านแบบญี่ปุ่นกับเสียงอ่านแบบจีน ตัวอย่างเช่นพจนานุกรมคันจิ จะเขียนเสียงอ่านแบบญี่ปุ่นด้วยฮิรางานะ และเสียงอ่านแบบจีนด้วยคาตากานะ

นอกจากนี้ อักษรบางตัวที่เมื่อเขียนด้วยฮิรางานะแล้วเป็นตัวเล็ก พอนำไปเขียนเป็นฟูริงานะแล้วอาจจะมีขนาดเท่ากับตัวอักษรตัวอื่นก็ได้เช่น  (*kyakka*) เขียนด้วยฮิรางานะได้ว่า きゃっか แต่พอไปเขียนเป็นฟูริงานะแล้วอาจจะเป็น きやつか เนื่องจากระบบการพิมพ์ในสมัยก่อนไม่สามารถพิมพ์ฟูริงานะตัวเล็กได้ ปัจจุบันนี้ปัญหานี้ลดน้อยลงแล้ว

## การใช้งาน
[thumb|300x300px|ป้ายในรูปมีฟูริงานะเขียนคำอ่านของคำว่า "JR" และคำอ่านของ[คันจิของคำว่า "สถานีนัมบะ"]]
ฟูริงานะมักใช้ในสิ่งของสำหรับเด็กที่ยังอ่านคันจิได้ไม่มากแต่สามารถเข้าใจเมื่อเขียนเป็นคำอ่านด้วยฮิรางานะได้ ทั้งนี้ เป็นเพราะเด็ก&nbsp;ๆ&nbsp;จะเรียนฮิรางานะและคาตากานะก่อนจะเริ่มเรียนคันจิ

นอกจากนี้ฟูริงานะยังใช้เขียนคำอ่านของคันจิที่ไม่ค่อยใช้กันด้วย สื่อต่าง&nbsp;ๆ&nbsp;มักใช้ฟูริงานะกับคันจิที่ไม่ได้อยู่ในรายการโจโยกันจิ

ฟูริงานะมีปรากฏในคันจิบนป้ายของสถานีรถไฟต่าง&nbsp;ๆ&nbsp;แม้ว่าคันจิเหล่านั้นจะเป็นที่รู้กันอยู่แล้ว ฟูริงานะมักใช้ในแผนที่แสดงชื่อของสถานที่ที่ไม่ค่อยมีคนรู้จัก

### ชื่อ
ชาวญี่ปุ่นเขียนชื่อด้วยคันจิ แต่คันจิบางตัวก็มีวิธีอ่านได้หลายวิธี ดังนั้นจึงมีการใช้ฟูริงานะเพื่อระบุการอ่านที่ถูกต้อง เวลากรอกแบบฟอร์มต่าง&nbsp;ๆ&nbsp;ที่เป็นทางการ จะมีช่องให้ใส่ชื่อและช่องให้ใส่ฟูริงานะเสมอ

### การเรียนภาษา
หนังสือเรียนภาษาญี่ปุ่นสำหรับชาวต่างชาติมักจะใช้ฟูริงานะบอกคำอ่านของคันจิ

หนังสือเรียนภาษาต่างประเทศของชาวญี่ปุ่นก็ใช้ฟูริงานะด้วยเช่นกัน เช่น ใช้ฟูริงานะบอกคำอ่านของอักษรฮันกึลในภาษาเกาหลี

## อ้างอิง

### ข้อมูล

* *Mangajin's Basic Japanese Through Comics [Part I]* New York: Weatherhill, 1998: 48–49
* J Paul Warnick, Review of *Nihon o Hanasoo* in *The Journal of the Association of Teachers of Japanese*, Vol. 32, No. 2 (Oct., 1998), pp.&nbsp;80–83.

## แหล่งข้อมูลอื่น
* Add Ruby automatically for Japanese Web site—Multi-language phonetic reading site that can add phonetic reading to any site or texts in five different alphabets, hiragana, katakana, Roman, hangul, Devanagari, and Cyrillic letters for Japanese.

หมวดหมู่:ภาษาญี่ปุ่น
แบล็กเดย์

**แบล็กเดย์** (Black Day) เป็นวันสำคัญตรงกับวันที่ 14 เมษายน ในวัฒนธรรมเกาหลีใต้ เป็นวันฉลองสำหรับคนที่ไม่มีคนรัก โดยจะมีการรวมตัวกันของคนที่ยังไม่มีคู่รักและกินบะหมี่ราดด้วยซอสถั่วดำ จะเป็นบะหมี่สีดำ ที่เรียกว่าจาจังมย็อน (짜장면 *Jjajangmyeon*) เพื่อรวมตัวฉลองสำหรับผู้ที่ไม่ได้รับของขวัญในวันวาเลนไทน์หรือในวันไวต์เดย์โดยมีความเชื่อกันว่าหากได้กินจาจังมย็อนในวันนี้ จะทำให้ได้พบเจอคนรักในเร็ววัน

## ดูเพิ่ม
* ไวต์เดย์

## อ้างอิง
* บทความเกี่ยวกับแบล็กเดย์ 

หมวดหมู่:วันสำคัญอย่างไม่เป็นทางการ
หมวดหมู่:วันสำคัญในเดือนเมษายน
หมวดหมู่:วัฒนธรรมเกาหลี
เคเอ็มเพลเยอร์

**เคเอ็มเพลเยอร์** () โปรแกรมฟรีแวร์ พัฒนาโดยคนเกาหลี เป็น โปรแกรมสำหรับระบบปฏิบัติการ Windows 2000 ขึ้นไป สามารถเล่นไฟล์ Video และ Audio ได้โดยตัวเอง เช่นเดียวกับ VLC media player ซึ่งรองรับไฟล์แบบต่างๆมากมาย สามารถเพิ่มเติมและปรับแต่ง codec จาก ภายนอกได้ เช่นติดตั้ง k-lite mega codec pack เสริมเข้าไป ชื่อเต็ม ของ The KMPlayer คือ The K-Multimedia Player ซึ่ง K มาจากชื่อสกุลของผู้พัฒนา

## ไฟล์รูปแบบต่างๆที่เล่นได้
avi mpg,dat,vob (MPEG-1,2,4 VCD,DVD) ,mkv, mp4,m4v,ogm
ไฟล์window media อย่าง wmv wma asf
ไฟล์audio อย่าง cda (CD-AUDIO) mp3,mp4,m4a,mpc,ogg,ape,wav,flac,wv
(ไฟล์อย่าง mp3 หากอยู่ใน zip,rar สามารถเล่นได้โดยไม่ต้อง extractออกมา)
ไฟล์ตระกูล real เช่นra ,rm,ram, rmvb ควรติดตั้ง real player หรือ real alternative เสริมเข้าไป
เช่นเดียวกับตระกูล quicktime เช่น mov ,qt... ควรติดตั้ง quicktime /alternative เสริมเข้าไป
ซึ่งมีอยู่ใน K-lite mega codec pack
Google Video (gvi) Flash Video (flv) , Nullsoft Streaming Video (nsv) , 3g2,3gp เป็นต้น

## อ้างอิง

* รายละเอียดโปรแกรม The KMPlayer

## แหล่งข้อมูลอื่น
* เว็บไซต์ The KMPlayer
* ดาวน์โหลด KMPlayer  ประเทศไทย

หมวดหมู่:ฟรีแวร์
หมวดหมู่:มีเดียเพลเยอร์
ซิลเวสเตอร์ สตอลโลน

**ซิลเวสเตอร์ การ์เดนซิโอ สตอลโลน** (อังกฤษ : Sylvester Gardenzio Stallone) มีชื่อเล่นว่า **สไล สตอลโลน** (อังกฤษ : Sly Stallone) นักแสดงชายชาวอเมริกัน เคยหย่าร้างมาแล้ว 2 ครั้ง

## ประวัติ
เกิดวันที่ 6 กรกฎาคม พ.ศ. 2489 ที่ย่านเฮลลส์ คิทเชน มหานครนิวยอร์ก สหรัฐอเมริกา เป็นบุตรชายของแจ็กกี สตอลโลนนักแสดงหญิงชาวอเมริกันมีอาชีพเป็นโหราจารย์ บิดาคือแฟรงก์ สตอลโลนมีอาชีพเป็นช่างทำผม 
ซิลเวสเตอร์ สตอลโลน เคยถูกเสนอชื่อเข้าชิงรางวัลออสการ์ในสาขานักแสดงนำชายยอดเยี่ยมและในสาขาบทภาพยนตร์ดั้งเดิมยอดเยี่ยมโดยถูกเสนอชื่อเข้าชิงจากภาพยนตร์เรื่อง ร็อคกี้  ซิลเวสเตอร์ สตอลโลนเป็นที่รู้จักและโด่งดังในบทของนักมวยร็อคกี้และนักรบแรมโบ้

## ผลงานภาพยนตร์

## ผลงานโทรทัศน์

* *[[Police Story (TV series)|Police Story]]* (พ.ศ. 2518) .... Caddo (1 ภาค)
* *[[Kojak]]* (พ.ศ. 2518) .... Detective Rick Daly (1 ภาค)
* *[[Las Vegas (TV series)|Las Vegas]]* (พ.ศ. 2548) .... Frank (2 ภาค)
* *[[The Contender (TV series)|The Contender]]* (พ.ศ. 2548) .... ปัจจุบัน

## แหล่งข้อมูลอื่น
* Official website
* http://www.imdb.com/name/nm0000230/
http://www.imdb.com/name/nm0000230/bio

หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:บุคคลจากนครนิวยอร์ก
หมวดหมู่:บุคคลจากแมนแฮตตัน
หมวดหมู่:บุคคลจากรัฐนิวยอร์ก
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
ตำบลบ้านใหม่

**ตำบลบ้านใหม่** สามารถหมายถึงตำบลที่มีชื่อเดียวกันนี้ 16 แห่งในอำเภอและจังหวัดต่าง ๆ คือ
* **[[จังหวัดกาญจนบุรี]]**
** ตำบลบ้านใหม่ อำเภอท่าม่วง
* **[[จังหวัดขอนแก่น]]**
** ตำบลบ้านใหม่ อำเภอสีชมพู 
* **[[จังหวัดฉะเชิงเทรา]]**
** ตำบลบ้านใหม่ อำเภอเมืองฉะเชิงเทรา
* **[[จังหวัดนครปฐม]]**
** ตำบลบ้านใหม่ อำเภอสามพราน
* **[[จังหวัดนครราชสีมา]]**
** ตำบลบ้านใหม่ อำเภอเมืองนครราชสีมา
** ตำบลบ้านใหม่ อำเภอครบุรี
** ตำบลบ้านใหม่ อำเภอหนองบุญมาก 
* **[[จังหวัดนครศรีธรรมราช]]**
** ตำบลบ้านใหม่ อำเภอปากพนัง 
* **[[จังหวัดนนทบุรี]]**
** ตำบลบ้านใหม่ อำเภอบางใหญ่ 
** ตำบลบ้านใหม่ อำเภอปากเกร็ด
* **[[จังหวัดปทุมธานี]]**
** ตำบลบ้านใหม่ อำเภอเมืองปทุมธานี
* **[[จังหวัดพระนครศรีอยุธยา]]**
** ตำบลบ้านใหม่ อำเภอพระนครศรีอยุธยา 
** ตำบลบ้านใหม่ อำเภอบ้านแพรก 
** ตำบลบ้านใหม่ อำเภอมหาราช 
* **[[จังหวัดพะเยา]]**
** ตำบลบ้านใหม่ อำเภอเมืองพะเยา
* **[[จังหวัดสงขลา]]**
** ตำบลบ้านใหม่ อำเภอระโนด

หรืออาจหมายถึงตำบลที่มีชื่อนำหน้าด้วย "บ้านใหม่" ในอำเภอและจังหวัดต่อไปนี้
* **[[จังหวัดลพบุรี]]**
** ตำบลบ้านใหม่สามัคคี อำเภอชัยบาดาล 
* **[[จังหวัดสระแก้ว]]**
** ตำบลบ้านใหม่หนองไทร อำเภออรัญประเทศ
* **[[จังหวัดสุโขทัย]]**
** ตำบลบ้านใหม่สุขเกษม อำเภอกงไกรลาศ
** ตำบลบ้านใหม่ชัยมงคล อำเภอทุ่งเสลี่ยม 
* **[[จังหวัดอุทัยธานี]]**
** ตำบลบ้านใหม่คลองเคียน อำเภอบ้านไร่
อาร์ม็อง กีโยแม็ง

thumb|300px|"พระอาทิตย์ตกที่อีวรี" (Soleil couchant à Ivry) ค.ศ. 1873
thumb|300px|"La Place Valhubert" ค.ศ. 1875
**อาร์ม็อง กีโยแม็ง** () ชื่อเมื่อแรกเกิดคือ **ฌ็อง-บาติสต์ อาร์ม็อง กีโยแม็ง** (; 16 กุมภาพันธ์ ค.ศ. 1841 - 26 มิถุนายน ค.ศ. 1927) เป็นจิตรกรลัทธิประทับใจของประเทศฝรั่งเศสในคริสต์ศตวรรษที่ 19 และ 20 

กีโยแม็งเกิดที่ปารีส และทำงานขายเสื้อผ้าชั้นในให้กับลุงขณะที่เรียนการเขียนภาพภาคค่ำ นอกจากนั้นก็ยังทำงานให้กับรถไฟรัฐบาลก่อนที่จะเข้าศึกษากับสถาบันสวิสเมื่อปี ค.ศ. 1861 ซึ่งเป็นที่ที่กีโยแม็งพบกับปอล เซซาน และกามีย์ ปีซาโร ซึ่งกลายเป็นเพื่อนกันตลอดชีวิต แม้ว่างานของกีโยแม็งจะไม่ดีเด่นเท่าเพื่อนทั้งสอง แต่ก็เป็นงานสำคัญที่มีอิทธิพลต่องานของจิตรกรคนอื่น ๆ เซซานพยายามสร้างงานภาพพิมพ์ครั้งแรกตามแบบงานเขียนเรือบนแม่น้ำแซนของกีโยแม็ง

กีโยแม็งแสดงภาพเขียนที่ห้องแสดงภาพตกรอบ (Salon des Refusés) เมื่อปี ค.ศ. 1863 และต่อมาก็เป็นเพื่อนกับฟินเซนต์ ฟัน โคค เตโอ น้องชายของฟัน โคค ช่วยขายภาพบางภาพของกีโยแม็งด้วย

ลักษณะเด่นของงานของกีโยแม็งคือการใช้สีจัด งานที่เป็นที่รู้จักกันคืองานจิตรกรรมภูมิทัศน์ของปารีส, จังหวัดเคริซ และบริเวณ Les Adrets-de-l'Estére ใกล้ชายฝั่งทะเลเมดิเตอร์เรเนียนในแคว้นพรอว็องซาลป์โกตดาซูร์ของฝรั่งเศส

กีโยแม็งเสียชีวิตเมื่อปี ค.ศ. 1927 ที่เมืองออร์ลี จังหวัดวาล-เดอ-มาร์น ทางใต้ของกรุงปารีส

## อ้างอิง

## ดูเพิ่ม
* ลัทธิประทับใจ

## แหล่งข้อมูลอื่น

* ประวัติอาร์ม็อง กีโยแม็ง

หมวดหมู่:บุคคลที่เกิดในปี พ.ศ. 2384
หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรในคริสต์ศตวรรษที่ 20
หมวดหมู่:จิตรกรลัทธิประทับใจ
หมวดหมู่:บุคคลจากปารีส
ตำบลบ้านยาง

**ตำบลบ้านยาง** สามารถหมายถึง
* ตำบลบ้านยาง อำเภอเกษตรสมบูรณ์ จังหวัดชัยภูมิ
* ตำบลบ้านยาง 
* ตำบลบ้านยาง อำเภอลำทะเมนชัย จังหวัดนครราชสีมา
* ตำบลบ้านยาง 
* ตำบลบ้านยาง อำเภอพุทไธสง จังหวัดบุรีรัมย์
* ตำบลบ้านยาง อำเภอลำปลายมาศ จังหวัดบุรีรัมย์
* ตำบลบ้านยาง อำเภอวัดโบสถ์ จังหวัดพิษณุโลก
* ตำบลบ้านยาง อำเภอเสาไห้ จังหวัดสระบุรี
* ตำบลบ้านยาง อำเภอคีรีรัฐนิคม จังหวัดสุราษฎร์ธานี

หรืออาจหมายถึง
* เทศบาลตำบลบ้านยาง อำเภอเสาไห้ จังหวัดสระบุรี
ตำบลหน้าเมือง

**ตำบลหน้าเมือง** สามารถหมายถึง
* ตำบลหน้าเมือง 
* ตำบลหน้าเมือง 
* ตำบลหน้าเมือง 
* ตำบลหน้าเมือง อำเภอเกาะสมุย จังหวัดสุราษฎร์ธานี
ผักหนาม

**ผักหนาม** หรือกะลี    เป็นพืชล้มลุกที่อยู่ในวงศ์ Araceae  มันเป็นพืชที่มีเหง้าอยู่ใต้ดินโดยมีหนามเกาะอยู่เต็มลำต้น ใบเดี่ยว ผิวใบด้านล่างและก้านใบมีหนาม ดอกช่อมีกาบหุ้มช่อดอกขนาดใหญ่รองรับช่อดอก  สีเหลือง ดอกย่อยจำนวนมาก ผลมีเมล็ดเดียว พบทั่วไปบริเวณริมน้ำหรือพื้นที่ชื้น ชาวขมุใช้ดอกและยอดอ่อนใส่แกงหรือต้มจิ้มน้ำพริก ยอดอ่อนใช้ทานเป็นผัก เหง้าใช้เป็นยาแก้ไอ ขับเสมหะ ต้มน้ำอาบแก้คัน ใบแก้ปวดท้อง รากต้มน้ำดื่มแก้เจ็บคอ

นักวิจัยจากคณะเกษตรศาสตร์ มหาวิทยาลัยอุบลราชธานี มีการทดลองนำผักหนามมาบดผสมไปในอาหารเลี้ยงไก่ ทำให้ไก่มีน้ำหนักตัวเพิ่มขึ้นทดแทนการใช้ยาปฏิชีวนะ

## อ้างอิง

หมวดหมู่:วงศ์บอน
หมวดหมู่:พืชที่รับประทานได้
หมวดหมู่:สมุนไพร
หมวดหมู่:ผัก
ตำบลในเมือง

**ตำบลในเมือง** สามารถหมายถึงตำบลที่มีชื่อเดียวกันนี้ถึง 23 แห่งในอำเภอและจังหวัดต่าง ๆ คือ
***[[จังหวัดกำแพงเพชร]]**
** ตำบลในเมือง อำเภอเมืองกำแพงเพชร 
***[[จังหวัดขอนแก่น]]**
** ตำบลในเมือง อำเภอเมืองขอนแก่น
** ตำบลในเมือง อำเภอบ้านไผ่
** ตำบลในเมือง อำเภอเวียงเก่า
*** [[จังหวัดชัยนาท]]**
** ตำบลในเมือง อำเภอเมืองชัยนาท
***[[จังหวัดชัยภูมิ]]**
** ตำบลในเมือง อำเภอเมืองชัยภูมิ 
***[[จังหวัดนครพนม]]**
** ตำบลในเมือง อำเภอเมืองนครพนม 
*** [[จังหวัดนครราชสีมา]]**
** ตำบลในเมือง อำเภอเมืองนครราชสีมา
** ตำบลในเมือง อำเภอพิมาย
***[[จังหวัดนครศรีธรรมราช]]**
** ตำบลในเมือง อำเภอเมืองนครศรีธรรมราช 
***[[จังหวัดบุรีรัมย์]]**
** ตำบลในเมือง อำเภอเมืองบุรีรัมย์ 
***[[จังหวัดพิจิตร]]**
** ตำบลในเมือง อำเภอเมืองพิจิตร 
*** [[จังหวัดพิษณุโลก]]**
** ตำบลในเมือง อำเภอเมืองพิษณุโลก
***[[จังหวัดเพชรบูรณ์]]**
** ตำบลในเมือง อำเภอเมืองเพชรบูรณ์ 
***[[จังหวัดยโสธร]]**
** ตำบลในเมือง อำเภอเมืองยโสธร 
***[[จังหวัดร้อยเอ็ด]]**
** ตำบลในเมือง อำเภอเมืองร้อยเอ็ด
***[[จังหวัดลำพูน]]**
** ตำบลในเมือง อำเภอเมืองลำพูน 
*
 
* **[[จังหวัดสุโขทัย]]**
** ตำบลในเมือง อำเภอสวรรคโลก
***[[จังหวัดสุรินทร์]]**
** ตำบลในเมือง อำเภอเมืองสุรินทร์ 
***[[จังหวัดหนองคาย]]**
** ตำบลในเมือง อำเภอเมืองหนองคาย 
***[[จังหวัดอุตรดิตถ์]]**
** ตำบลในเมือง อำเภอพิชัย 
***[[จังหวัดอุบลราชธานี]]**
** ตำบลในเมือง อำเภอเมืองอุบลราชธานี

## ดูเพิ่ม
* ตำบลเมือง
ดัชนีราคาผู้บริโภค

**ดัชนีราคาผู้บริโภค** () หมายถึง ตัวเลขทางสถิติที่ใช้วัดการเปลี่ยนแปลงของราคาสินค้าและบริการที่ครอบครัวหรือผู้บริโภคซื้อหามาบริโภคเป็นประจำ ในปัจจุบันเปรียบเทียบกับราคาในปีที่กำหนดไว้เป็นปีฐาน

## ดัชนีราคาผู้บริโภค
ดัชนีราคาผู้บริโภค แสดงถึงการเปลี่ยนแปลงทางด้านราคาสินค้าและบริการมักถูกนำไปใช้ในการปรับปรุงค่าจ้างและเงินเดือนให้สอดคล้องกับราคาของที่เพิ่มขึ้น เพราะถ้าไม่มีการปรับค่าจ้างและเงินเดือนเพิ่มขึ้น จะทำให้เงินจำนวนเดิมซื้อของได้น้อยลง นอกจากการต่อรองอัตรา ค่าจ้างและเงินเดือนของสหภาพแรงงาน บริษัท ห้างร้านต่างๆ ก็ใช้ดัชนีราคาผู้บริโภคเป็นเกณฑ์ เช่นเดียวกัน เช่น บริษัทบางแห่งในสหรัฐอเมริกากำหนดว่าค่าจ้างจะต้องเพิ่มขึ้น 1 เซ็นต์ต่อชั่วโมงเมื่อดัชนีราคาผู้บริโภคเปลี่ยนไป 0.5 เป็นต้น
ดัชนีราคาผู้บริโภคยังถูกใช้ในการปรับปรุงค่าเช่า การปรับอัตราค่าธรรมเนียมใช้ทางด่วน เป็นต้น และหากจะมองถึงสภาพเศรษฐกิจโดยทั่วไปดัชนีราคาผู้บริโภคจะเป็นตัวที่ชี้ให้เห็นภาวะของเงินเฟ้อ และยังใช้เป็นเครื่องวัดอำนาจซื้อของผู้บริโภคอีกด้วย

ดัชนีราคาผู้บริโภคสร้างได้โดยวิธีใช้ค่าเฉลี่ยสัมพัทธ์ถ่วงน้ำหนัก โดยใช้ถ่วงน้ำหนักคงที่ ข้อมูลจะได้มาจากการเก็บสถิติราคาสินค้าและบริการเป็นรายเดือน หรือรายไตรมาส แล้วนำมาเปรียบเทียบกับปีฐาน ราคาที่กล่าวถึงนี้ คือ ราคาขายปลีกที่ผู้บริโภค ซื้อขายกันอยู่ในตลาด
สินค้าที่นำมาใช้คำนวณมีทั้งที่เป็นสินค้าที่จำเป็นต่อการครองชีพและสินค้าฟุ่มเฟือยใช้ในหมู่ผู้มีระดับรายได้ปานกลาง สินค้าที่มีความจำเป็นต่อการครองชีพก็ได้แก่ อาหารและเครื่องดื่มที่ไม่มีแอลกอฮอล์ เครื่องนุ่งห่ม เคหสถาน การรักษาพยาบาล ส่วนพวกสินค้าฟุ่มเฟือยก็ได้แก่ บริการส่วนบุคคล พาหนะ และบริการการขนส่ง การบันเทิง ยาสูบ และเครื่องดื่มที่มีแอลกอฮอล

ส่วนการเก็บราคาสินค้านั้นเก็บได้จากตลาดต่างๆที่กำหนดไว้เป็นประจำ และจัดเก็บตามลักษณะจำเพาะของสินค้าที่กำหนดให้กับสินค้าแต่ละรายการ ตามการสำรวจความนิยมของ ผู้บริโภค เป็นรายสัปดาห์ รายปักษ์ และรายเดือน จนถึงรายไตรมาส
ตัวอย่างการคำนวณอัตราการเปลี่ยนแปลงของดัชนีราคาผู้บริโภค
ลองคำนวณเปรียบเทียบอัตราการเปลี่ยนแปลงของดัชนีราคาผู้บริโภคของประเทศ ปี 2543 กับ ปี 2544 สมมติตัวเลข ปี 2543 เป็น 197.7 และปี 2544 เป็น 202.6 ดัชนีราคาผู้บริโภคปี 2544 เพิ่มจากปี 2543 ดังนี้
= (202.6/197.7) x 100
= 102.5
ดังนั้นดัชนีเพิ่มขึ้นร้อยละ 102.5-100 = 2.5
ดัชนีราคาผู้บริโภคในปี 2544 ที่เพิ่มขึ้นนี้ อาจบ่งบอกได้ถึงภาวะเงินเฟ้อที่เพิ่มขึ้น แต่การเพิ่มขึ้นเพียงร้อยละ 2.5 ไม่ถือว่าเกิดภาวะเงินเฟ้อขึ้น

## ข้อจำกัดในการใช้ดัชนีราคาผู้บริโภค
การใช้ดัชนีราคาผู้บริโภคก็มีข้อจำกัดอยู่บางประการ ซึ่งต้องพิจารณาอย่างรอบคอบก่อนที่จะนำไปใช้
* ดัชนีราคาผู้บริโภคใช้วัดการเปลี่ยนแปลงราคาสินค้าที่ซื้อขายกันในกลุ่มผู้ทำงานและมีรายได้ระดับกลางเท่านั้น ไม่สามารถจะนำไปใช้กับผู้มีรายได้ระดับอื่นหรือใช้กับคนทั่วไปได้ และไม่อาจใช้แทนดัชนีราคาผู้บริโภคกลุ่มหนึ่งกลุ่มใดหรือบุคคลใดบุคคลหนึ่งได้ เนื่องจากพฤติกรรมการบริโภคเฉพาะกลุ่มมีลักษณะแตกต่างกัน
* ดัชนีราคาผู้บริโภคใช้วัดเฉพาะการเปลี่ยนแปลงราคาที่แท้จริงของสินค้าและบริการแต่ไม่ได้มีผลต่อการวัดปัจจัยอื่นๆ ซึ่งมีผลต่อการใช้จ่ายในการครองชีพของครอบครัว
คำไข (Keywords) : ดัชนีราคาผู้บริโภค / Consumer Price Index / CPI / การวัดเงินเฟ้อ / Indicator / เงินเฟ้อ / เงินฝืด / เศรษฐศาสตร์ชาวบ้าน / ความรู้อ้างอิง / นิยามธุรกิจ 

## อ้างอิง

* 
* 

หมวดหมู่:เศรษฐศาสตร์มหภาค
จำปาดะ

**จำปาดะ** (, *เจิมเปอดะก์*; ) คือชื่อของไม้ยืนต้นชนิดหนึ่งที่อยู่ในวงศ์ Moraceae ซึ่งอยู่ในวงศ์เดียวกับขนุน ถิ่นกำเนิดอยู่ในคาบสมุทรมลายู อินโดนีเซีย และเกาะนิวกินี ลักษณะเป็นไม้ยืนต้น มียางสีขาวขุ่น ใบเป็นมัน ผลคล้ายขนุนแต่เล็กกว่า ผลดิบเปลือกแข็ง มียางมาก พอสุก เปลือกนิ่มลง ยางน้อยลง เนื้อมีกลิ่นหอมและรสหวานจัด
thumb|left|ผลจำปาดะผ่าครึ่ง
thumb|left|จำปาดะในตลาดที่ประเทศจีน
ผลจำปาดะสามารถทำอาหารได้หลากหลาย มีกลิ่นเฉพาะตัว ทั้งกินเป็นผลไม้สด ชุบแป้งข้าวเจ้าแล้วทอดซึ่งเป็นที่นิยมในภาคใต้ของไทย สิงคโปร์และมาเลเซีย เมล็ดอย่างเดียวนำไปต้มให้สุก หรือใส่ในกับข้าวเช่นแกงไตปลา  ผลอ่อนต้มกับกะทิใช้เป็นผัก ผลอ่อนนำไปแกงได้ เนื้อไม้สีเหลืองหรือน้ำตาลใช้ทำเครื่องเรือนและต่อเรือ เปลือกลำต้นใช้ฟั่นเชือก 
## อ้างอิง
* นิดดา หงส์วิวัฒน์ และทวีทอง หงส์วิวัฒน์. จำปาดะ ในผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 59
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 117
## แหล่งข้อมูลอื่น
* "Fruits of the Future: Chempedak" by David K. Chandlee http://borneocollection.netfirms.com/article_chempadek.htm 

หมวดหมู่:ผลไม้เขตร้อน
หมวดหมู่:สกุลขนุน
หมวดหมู่:พืชที่ใช้ทำของใช้
ไข่ป่าม

**ไข่ป่าม** หรือ **ไข่ป๋าม** (ป่ามเป็นภาษาพื้นเมืองแปลว่า *ปิ้ง*) เป็นอาหารพื้นเมืองทางภาคเหนือ ที่ปรุงไข่ให้สุกด้วยวิธีป่าม โดยเทไข่ลงบนใบตอง และเทน้ำลงใต้ใบตอง ตั้งไฟให้ไข่สุก  มีลักษณะคล้ายไข่เจียวและมีกลิ่นหอมอ่อน ๆ ของใบตอง บางครั้งเรียกไข่ทอดตอง  

ส่วนผสมสูตรดั้งเดิม ประกอบด้วย ไข่ไก่ เกลือป่น ต้นหอมซอย ตะใคร้ กระเทียม พริกสด  หากต้องการเพิ่มคุณค่าทางอาหาร หรือดัดแปลงให้น่ารับประทานยิ่งขึ้น  สามารถเพิ่มส่วนผสมอื่น ๆ เช่น เนื้อหมู  กุ้ง  ปลาหมึก ปูอัด ฯลฯ ได้ตามต้องการ
## อ้างอิง

หมวดหมู่:อาหารไทยภาคเหนือ
ตำบลบ้านนา

**ตำบลบ้านนา** สามารถหมายถึงตำบลที่มีชื่อเดียวกันนี้ 14 แห่งในอำเภอและจังหวัดต่าง ๆ คือ
* ตำบลบ้านนา 
* ตำบลบ้านนา อำเภอปะเหลียน จังหวัดตรัง
* ตำบลบ้านนา อำเภอสามเงา จังหวัดตาก
* ตำบลบ้านนา อำเภอบ้านนา จังหวัดนครนายก
* ตำบลบ้านนา อำเภอกบินทร์บุรี จังหวัดปราจีนบุรี
* ตำบลบ้านนา อำเภอมหาราช จังหวัดพระนครศรีอยุธยา
* ตำบลบ้านนา อำเภอศรีนครินทร์ จังหวัดพัทลุง
* ตำบลบ้านนา อำเภอวชิรบารมี จังหวัดพิจิตร
* ตำบลบ้านนา อำเภอกะเปอร์ จังหวัดระนอง
* ตำบลบ้านนา อำเภอแกลง จังหวัดระยอง
* ตำบลบ้านนา อำเภอจะนะ จังหวัดสงขลา
* ตำบลบ้านนา อำเภอศรีสำโรง จังหวัดสุโขทัย
* ตำบลบ้านนาเดิม อำเภอบ้านนาเดิม จังหวัดสุราษฎร์ธานี
* ตำบลบ้านนานาร อำเภอบ้านนาสาร จังหวัดสุราษฎร์ธานี
เจ็ดศาสตรา (นวนิยาย)

**เจ็ดศาตรา** เป็นนวนิยายขนาดสั้นของโกวเล้ง ประกอบไปด้วยเรื่องราวของอาวุธวิเศษทั้งเจ็ดแห่งยุทธภพ ได้แก่ กระบี่ยั่งยืนยาว ขนนกยูง ดาบมรกต ห่วงมากรัก ทวนทมิฬ ตะขอจำพราก และยอดมือปราบ เจ็ดศาสตราอยู่ในนิยายชุด อาวุธทั้งเจ็ด เป็นเรื่องราวของอาวุธเจ็ดชนิด คนเจ็ดคนกับเรื่องราวที่เป็นเอกเทศเจ็ดเรื่อง แม้ชื่อเรื่องจะเป็นชื่อของอาวุธวิเศษ แต่โก้วเล้งกลับมุ่งเน้นที่ตัวคนมากกว่า ทำให้เรื่องราวของบุคคลที่น่าสนใจเจ็ดคน ทุกเรื่องจึงมีแง่มุมที่น่าสนใจเป็นพิเศษด้วย

หมวดหมู่:บันเทิงคดีกำลังภายใน
ประสพสุข บุญเดช

ศาสตราจารย์พิเศษ **ประสพสุข บุญเดช** (เกิด 27 พฤษภาคม พ.ศ. 2488) เป็นนักกฎหมายชาวไทย เคยดำรงตำแหน่งประธานศาลอุทธรณ์ และประธานวุฒิสภา

## ประวัติ
ประสพสุขเกิดวันที่ 27 พฤษภาคม พ.ศ. 2488 ที่ตำบลในเมือง อำเภอเมืองพิจิตร จังหวัดพิจิตร จบการศึกษาระดับมัธยมศึกษาจากโรงเรียนวชิราวุธวิทยาลัย สำเร็จการศึกษานิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ ปี พ.ศ. 2509 รุ่นเดียวกับบัญญัติ บรรทัดฐาน ไตรรงค์ สุวรรณคีรี และประจวบ ไชยสาส์น จากนั้นสำเร็จเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา ก่อนศึกษาเนติบัณฑิตอังกฤษ (Lincoln's Inn, Barrister-at-Law) ที่ประเทศอังกฤษ

ประสพสุขสมรสกับธัญญวดี บุญเดช

## การทำงาน

หลังจากสำเร็จการศึกษาเนติบัณฑิตอังกฤษในปี พ.ศ. 2515 กลับมาเป็นอาจารย์ที่คณะนิติศาสตร์ มหาวิทยาลัยธรรมศาสตร์ 2 ปี ก่อนโอนย้ายไปเป็นผู้พิพากษา

ประสพสุขเคยดำรงตำแหน่งผู้พิพากษาศาลอุทธรณ์ภาค 3,ผู้พิพากษาหัวหน้าศาลจังหวัดสงขลา, ผู้พิพากษาศาลฎีกา, ผู้พิพากษาหัวหน้าคณะในศาลฎีกา, ประธานศาลอุทธรณ์ภาค 5, ประธานศาลอุทธรณ์, อธิบดีผู้พิพากษาศาลทรัพย์สินทางปัญญาและการค้าระหว่างประเทศกลาง รวมถึงเลขานุการรัฐมนตรีว่าการกระทรวงยุติธรรมในสมัย ศาสตราจารย์ประภาศน์ อวยชัย

ประสพสุขรับตำแหน่งศาสตราจารย์พิเศษ ในสาขาวิชานิติศาสตร์ คณะนิติศาสตร์ จุฬาลงกรณ์มหาวิทยาลัย ตั้งแต่วันที่ 26 พฤศจิกายน พ.ศ. 2547 นอกจากนี้ได้เป็นกรรมการกฤษฎีกาตั้งแต่ พ.ศ. 2543 ถึง พ.ศ. 2551 แล้วดำรงตำแหน่งประธานวุฒิสภา และได้เป็นกรรมการกฤษฎีกาอีกครั้งตั้งแต่ พ.ศ. 2555 ถึงปัจจุบัน

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองพิจิตร
หมวดหมู่:นักการเมืองจากจังหวัดพิจิตร
หมวดหมู่:ประธานวุฒิสภาไทย
หมวดหมู่:สมาชิกวุฒิสภาไทยแบบสรรหา
หมวดหมู่:ข้าราชการฝ่ายตุลาการชาวไทย
หมวดหมู่:อาจารย์คณะนิติศาสตร์
หมวดหมู่:ศาสตราจารย์พิเศษ
หมวดหมู่:นักวิชาการจากจังหวัดพิจิตร
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะนิติศาสตร์ จุฬาลงกรณ์มหาวิทยาลัย
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
จอมโจรจักรยาน

thumb|250px|ใบปิดภาพยนตร์
thumb|180px|อันโตนิโอ และ บรูโน ก่อนออกจากบ้านไปทำงาน
thumb|180px|อันโตนิโอนั่งกับพื้นถนนด้วยไม่รู้ว่าจะทำอย่างไรดี ในตอนท้ายเรื่อง
**จอมโจรจักรยาน** (; ) เป็นภาพยนตร์ขาวดำสัญชาติอิตาเลียน ออกฉายในปี ค.ศ. 1949 กำกับโดย วิตตอริโอ เดอ ซิกา ความยาว 89 นาที

## เนื้อเรื่อง
กรุงโรม ประเทศอิตาลี ในปี ค.ศ. 1949 เศรษฐกิจกำลังตกต่ำอย่างหนัก ผู้คนตกงานเป็นทิวแถว อันโตนิโอ (ลุมแบร์โต แมกจิโอรานี) พ่อลูก 2 เพิ่งได้งานทำใหม่ เป็นงานติดโปสเตอร์ตามกำแพง ซึ่งงานนี้จำเป็นต้องมีจักรยานเท่านั้น หากไม่มี ก็คือ ตกงานได้เลย

อันโตนิโอ และ บรูโน่ (เอนโซ สตาอิโอลา) ลูกชายคนโต ได้ออกทำงานด้วยความมีความหวังที่จะลืมตาอ้าปากได้ แต่ทว่าเพียงเริ่มงานวันแรก จักรยานของอันโตนิโอก็ถูกขโมยไปทันที อันโตนิโอตามไป แต่ไม่อาจตามหัวขโมยได้ทัน เขาออกตามหาและขอความช่วยเหลือจากเพื่อน ๆ หลายคน แต่ก็ไม่มีร่องรอย กลับกันอันโตนิโอและบรูโนกลับถูกสังคมทำร้าย ทั้ง ๆ ที่เขาไม่ใช่คนพิการทุพพลภาพ ไม่เคยทำความดีงามให้ปรากฏ หรือสังคมไม่เคยติดหนี้เขา เขาเป็นเพียงคนธรรมดา ๆ ที่ไม่เคยเรียกร้องความเห็นใจจากสังคม เพราะรู้ตัวดีว่าไม่อาจทำเช่นนั้นได้หรือทำไปแล้วก็ไม่ได้ผล แต่เมื่อเขาประสบชะตากรรรม สังคมกลับไม่แยแสเขา 

## ปรากฏการณ์ภาพยนตร์
*The Bicycle Thief* เป็นภาพยนตร์ขาวดำในสไตล์นีโอเรียลลิสต์ ที่ดำเนินเรื่องแบบสารคดี มีโดดเด่นในการกำกับภาพและดนตรีประกอบ ซึ่งดนตรีประกอบในเรื่องได้กลายมาเป็นดนตรีประกอบในภาพยนตร์หรือสารคดีหลายเรื่องในภายหลัง จนถึงปัจจุบัน ได้รับยกย่องว่าเป็นหนึ่งในภาพยนตร์ที่ดีที่สุดตลอดกาลของโลกเรื่องหนึ่ง และเป็นแรงบันดาลใจให้กับฉากหลายฉากในภาพยนตร์ชั้นหลัง 

ภาพยนตร์ได้รับรางวัลออสการ์สาขาภาพยนตร์ต่างประเทศยอดเยี่ยมในปี ค.ศ. 1949 แสดงโดยนักแสดงที่เป็นคนทั่วไปจริง ๆ ไม่ใช่นักแสดงอาชีพ 

ระหว่างที่อันโตนิโอและบรูโน ออกตามหาจักรยาน ทั้งคู่ต้องเผชิญกับหลายสถานการณ์ ภาพยนตร์ได้วิพากษ์แง่มุมต่าง ๆ ในสังคม ทั้งความเฉยเมยของตำรวจ ความเข้มงวดจนไร้น้ำใจของศาสนา สภาพความเป็นอยู่ที่เหมือนไม่ใช่คนของคนแถบชานเมือง โดยให้ปฏิกิริยาต่าง ๆ มุ่งไปที่ปัญหาของชายคนเดียว ทั้ง ๆ เรื่องเริ่มต้นขึ้นมาอย่างง่าย ๆ แต่กลายเป็นโศกนาฏกรรมที่สะเทือนใจคนดูได้ อีกทั้ง ยังแสดงถึงความสัมพันธ์ระหว่างมนุษย์ ทั้งความสัมพันธ์ระหว่างอันโตนิโอกับลูก จากความอบอุ่นที่มีให้กันจนถึงขั้นสุดท้ายที่บรูโนได้เติบโตขึ้นมาเป็นผู้ใหญ่ จากการตามหาจักรยานกับพ่อเพียงแค่ชั่วระยะเวลาสั้น ๆ เพราะได้เรียนรู้ถึงความจริงที่โหดร้ายของสังคม 

นอกจากนี้แล้ว ภาพยนตร์เรื่องนี้ยังเป็นแรงบันดาลใจให้กับหม่อมเจ้าชาตรีเฉลิม ยุคล สร้างภาพยนตร์ไทยเรื่อง *[[ทองพูน โคกโพ ราษฎรเต็มขั้น]]* ที่แสดงโดยจตุพล ภูอภิรมย์ เมื่อปี 2520 อีกด้วย

## อ้างอิง

* หนังสือ หนังคลาสสิก (The Great Movies) แปลและเรียบเรียงเป็นภาษาไทย โดย กิตติศักดิ์ สุวรรณโภคิน
*ปัญหาในหนังสะท้อนปัญหาสังคมของท่านมุ้ย จากสารคดี

## แหล่งข้อมูลอื่น
* [รายละเอียดภาพยนตร์จากเว็บไซต์ [IMDb]]

หมวดหมู่:ภาพยนตร์ขาวดำ
หมวดหมู่:ภาพยนตร์สารคดี
หมวดหมู่:ภาพยนตร์อิตาลี
หมวดหมู่:ภาพยนตร์ที่ออกฉายในปี พ.ศ. 2492
หมวดหมู่:ภาพยนตร์ชีวิต
หมวดหมู่:ภาพยนตร์ภาษาต่างประเทศยอดเยี่ยม รางวัลออสการ์
หมวดหมู่:ภาพยนตร์ที่ถ่ายทำในโรม
ตำนานพุทธเจดีย์สยาม

**ตำนานพุทธเจดีย์สยาม** เป็นพระะนิพนธ์ของสมเด็จฯ กรมพระยาดำรงราชานุภาพ เพื่อพิมพ์แจกในงานพระราชทานเพลิงศพ เจ้าจอมมารดาชุ่ม ในรัชกาลที่ 4 เมื่อ พ.ศ. 2469 ต่อมาในการพิมพ์ครั้งที่ 2 ได้ทรงเปลื่อนชื่อจาก ตำนานพุทธเจดีย์สยาม เป็นตำนานพระพุทธเจดีย์ และในฉบับพิมพ์ครั้งที่ 3 หม่อมเจ้าสุภัทรดิศ ดิศกุล ได้ทำเชิงอรรถเพิ่มเติมเพื่อพิมพ์ในงานพระราชทานเพลิงศพสมเด็จพระสังฆราชเจ้า กรมหลวงวชิรญาณวงศ์

"ตำนานพระพุทธเจดีย์" เป็นพระนิพนธ์ที่ทรงคุณค่าแก่การอ่าน แม้จะมีพระนิพนธ์ไว้ตั้งแต่ พ.ศ. 2469 แต่เป็นขุมคลังความรู้เรื่องเจดีย์สถานอันเกี่ยวข้องกับพระพุทธศาสนา เมื่อแรกมีขึ้นในโลก และเมื่อแรกมีขึ้นในสยามประเทศ

หมวดหมู่:วรรณกรรมด้านศาสนา
หมวดหมู่:วรรณกรรมไทย
หมวดหมู่:วรรณกรรมในปี พ.ศ. 2469
หอยเสียบ

**หอยเสียบ** (*Pharella javanica*) บางแห่งอาจเรียก หอยมีดโกน หอยเสียบ หอยเสียบทราย  ชื่อสามัญ  : Razor clam, Knife jacked clam, Cultellus clam  บางครั้งอาจจะทำให้สับสนซึ่งชื่อตามภาษาไทยในท้องถิ่น เหมือนกันกับหอยเสียบ (หอยเสียบทราย)ที่มีชื่อสามัญ  Donax wedge shell หรือ Pacific bean donex   ซึ่งแท้ที่จริงแล้วอยู่ต่างจำพวกกัน

## ข้อมูล
**หอยเสียบ**เป็นหอยจำพวกกาบคู่ ตัวเล็ก เปลือกบาง  ความยาวประมาณ 5-7 เซนติเมตร 
thumb|300px|right|ภาพ:หอยเสียบ
* ถิ่นอาศัย : พื้นท้องทะเลชายฝั่งตื้น ๆ ที่เป็นโคลนแข็งหรือโคลนแข็งปนทราย ในประเทศไทยพบมากที่ชายฝั่งของจังหวัดเพชรบุรี (ตั่งแต่ชายฝั่งตำบลบางขุนไทร ปากทะเล บางแก้ว แหลมหลวงในเขตตำบลแหลมผักเบี้ย) พบน้อยมากในจังหวัดชลบุรี มีพบบ้างที่หาดราไว จังหวัดภูเก็ต 
* อาหาร : พวกไดอะตอม แพลงตอนพืช และแพลงตอนสัตว์บางชนิด 

## การรับประทาน
เนื้อใช้รับประทาน นิยม นำมาแกะเปลือกเอาเนื้อทำหอยแห้ง ผัด แกง  ส่วนเปลือกบดผสมลงในอาหารสัตว์

## การอยู่อาศัย
หอยชนิดนี้พบได้บริเวณชายหาดที่มีโคลนเหมาะแก่การอยู่อาศัย  ในจังหวัดเพชรบุรี ตั่งแต่บริเวณตำบล บางขุนไทรถึงแหลมหลวง โดยเป็นแหลมยื่นไปในทะเลเป็นแนวเขตแบ่งทะเลกับหาดทรายและหาดโคลน 
โดยส่วนมากจะอาศัยในพื้นกระซ้าผสมโคลนตมที่อยู่ในทะเล โดยในอดีตการเก็บหอยเริ่มต้นจากการชาวบ้านมาหาหอยแคงที่มีอยู่ตามหาดโคลนชายฝั่ง  

## วิธีการเก็บหอย
จะเริ่มการเก็บหอย บริเวณน้ำแห้งหลังจากที่น้ำลงแล้วจะปรากฏรูของหอย ซึ่งมักจะออกมาหาหอยเป็นอาหารเลี้ยงครอบครัวในช่วงหลังฤดูทำนาอันเป็นอาชีพหลักในสมัยก่อน 

แต่ได้มีการเล่าว่าชาวนาจากบ้านนาบัว (ทุ่งบางแก้วในอดีต)ในตำบลบางแก้ว ใช้คานหลาว ซึ่งเป็นอุปกรณ์แทงมัดข้าวเปลื่อกฟ่อนก่อนเอาไปนวด เอามาใช้หาบหอย ต่อมาคานหลาวนั้นได้หักลง จึงได้ใช้คานหลาวที่เป็นไม้ไผ่แทงลงพื้นดินทะเล ปรากฏว่า พบหอยเสียบเป็นจำนวนมาก จึงทำให้ผู้มาหาหอยเสียบ ทำไม้ปลายแหลมเช่นเดียวกับปลายของคานเหลาวมาขุดแทงเพื่อเก็บหอย  ความที่เป็นไม้ไผ่จึงไม่คงทน  จึงทำให้ต่างคนต่างก็คิดดัดแปลงมาเป็นเหล็ก จึงได้มี

ลักษณะเป็น **หอก** โดยนำมาใช้ขุดหอย  จึงเป็นที่มาของอุปกรณ์หาหอยในพื้นที่กับหอยชนิดนี้  นอกจากหอยเสียบแล้วยังใช้หาหอยปากเป็ด หอยหลอด ได้อีกด้วย  

## ดูเพิ่ม
ข้อมูลผลิตภัณฑ์ตำบล 
## อ้างอิง

ส
ส
ซาดี การ์โน

**ซาดี การ์โน** () อาจหมายถึง

* นีกอลา เลออนาร์ ซาดี การ์โน (Nicolas Léonard Sadi Carnot) นักฟิสิกส์ชาวฝรั่งเศส
* มารี ฟร็องซัว ซาดี การ์โน (Marie François Sadi Carnot) ประธานาธิบดีแห่งสาธารณรัฐฝรั่งเศสคนที่ 5
ถนนพัฒนาการ

thumb|250px|ถนนพัฒนาการ

**ถนนพัฒนาการ** () เป็นถนนสายสำคัญสายหนึ่งของกรุงเทพมหานคร มีระยะทางประมาณ 10.3 กิโลเมตร เป็นถนนขนาด 6 ช่องทางจราจร เริ่มจากทางแยกคลองตันซึ่งเป็นจุดตัดกับถนนรามคำแหงและถนนสุขุมวิท 71 ต่อเนื่องจากถนนเพชรบุรี ในพื้นที่แขวงสวนหลวง เขตสวนหลวง มุ่งไปทางทิศตะวันออก ตัดกับทางพิเศษฉลองรัช และซอยพัฒนาการ 25 ข้ามคลองลาวเข้าพื้นที่แขวงพัฒนาการ ตัดกับถนนศรีนครินทร์ที่ทางแยกพัฒนาการ ข้ามคลองบึงเข้าพื้นที่แขวงประเวศ เขตประเวศ จากนั้นตรงไปทางทิศตะวันออกเฉียงใต้ ข้ามคลองประเวศบุรีรมย์ ตัดกับถนนอ่อนนุชที่ทางแยกต่างระดับอ่อนนุช-พัฒนาการ ไปทางทิศเดิมจนกระทั่งบรรจบถนนเฉลิมพระเกียรติ ร.9 ในพื้นที่แขวงดอกไม้ โดยมีอุโมงค์กลับรถบริเวณซอยพัฒนาการ 44 ด้วย

## ประวัติ
จุดเริ่มต้นของถนนพัฒนาการเกิดจากนักธุรกิจภาคเอกชนต้องการบุกเบิกที่ดินซึ่งแต่เดิมถือว่าเป็นที่ตาบอดต้องเดินทางด้วยเรือทางคลอง จึงได้ร่วมกันลงทุนตัดถนนพัฒนาการขึ้นจุดเริ่มต้นจากทางแยกคลองตันไปบรรจบกับถนนอ่อนนุช ซึ่งใช้เงินลงทุนประมาณกิโลเมตรละ 1 ล้านบาท เริ่มแรกเป็นเพียงถนนเอกชน ต่อมาจึงยกให้ราชการ ซึ่งหลังจากยกให้ราชการแล้วจึงได้ขยายถนนให้กว้างขึ้น ผลจากการตัดถนนพัฒนาการทำให้สามแยกคลองตันเดิมกลายเป็นสี่แยกคลองตัน 
สังเกตว่าโฆษณาหมู่บ้านในยุคแรกประมาณปี พ.ศ. 2519 เช่น หมู่บ้านเมืองทอง หมู่บ้านเคหะนคร จะเรียกถนนสายนี้ว่า ถนนเพชรบุรีตัดใหม่ตอนที่สาม คาดว่าจะถูกเปลี่ยนเป็นชื่อถนนพัฒนาการในภายหลัง

ต่อมา กรุงเทพมหานครได้ทำการก่อสร้างถนนพัฒนาการ โดยต่อขยายจากแยกอ่อนนุช-พัฒนาการ ไปบรรจบถนนเฉลิมพระเกียรติ ร.9 ระยะทาง 3.05 กิโลเมตร พร้อมเปลี่ยนแยกอ่อนนุช-พัฒนาการให้เป็นทางแยกต่างระดับ แล้วเสร็จและเปิดการจราจรเดือนมิถุนายน พ.ศ. 2559 

## ทางแยก

## อ้างอิง

## แหล่งข้อมูลอื่น
*

หมวดหมู่:ถนนในกรุงเทพมหานคร 
หมวดหมู่:ถนนในเขตสวนหลวง
หมวดหมู่:ถนนในเขตประเวศ
หัวหิน (แก้ความกำกวม)

**หัวหิน** สามารถหมายถึง
* อำเภอหัวหิน อำเภอในจังหวัดประจวบคีรีขันธ์
* เทศบาลนครหัวหิน องค์กรปกครองส่วนท้องถิ่นในอำเภอหัวหิน จังหวัดประจวบคีรีขันธ์
* ลินุกซ์ทะเล 9.0 ใช้ชื่อรหัสซอฟต์แวร์ว่า "หัวหิน"
* ท่าอากาศยานหัวหิน
* สถานีรถไฟหัวหิน
* หาดหัวหิน

หมวดหมู่:หน้าแก้ความกำกวมชื่อสถานที่
ซานซีโร

**ซานซีโร** หรือ **สตาดีโอจูเซปเปเมอัซซา** () เป็นสนามเหย้าของสโมสรฟุตบอลอินเตอร์นาชีโอนาเล มีลาโน หรืออินเตอร์ มิลาน และ เอซี มิลาน สร้างขึ้นในปี ค.ศ. 1925  และเปิดใช้การเมื่อ 19 กันยายน ค.ศ. 1926 หรือเมื่อ พ.ศ. 2469 ขนาดสนามหญ้ามีขนาด 105m x 68m ความจุทั้งหมด 80,000 ที่นั่ง ในปี ค.ศ.2016 (พ.ศ. 2559 สนามซาน ซีโร่ ถูกใช้ให้เป็นสนามนัดชิงชนะเลิศในรายการยูฟ่าแชมเปียนส์ลีก

## อ้างอิง

ลาก่อน สนาม ซาน ซิโร่ 

## แหล่งข้อมูลอื่น

* San Siro Website
* San Siro Museum & Tour Website
* 3d Panoramic view
* AC Milan Website
* FC Internazionale Milano Website

* ACMilan.it.pn 
* WorldStadiums.com architectural feature 

หมวดหมู่:สนามฟุตบอลในประเทศอิตาลี
หมวดหมู่:เอซี มิลาน
หมวดหมู่:สโมสรฟุตบอลอินแตร์นาซีโอนาเลมีลาโน
หมวดหมู่:สนามกีฬาฟุตบอลโลก 1990
หมวดหมู่:สนามกีฬาฟุตบอลชิงแชมป์แห่งชาติยุโรป 2032
หมวดหมู่:สนามฟุตบอลที่สร้างเสร็จในปี พ.ศ. 2469
จิวฉอง

**จิวฉอง** () เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นชาวกวนซี หน้าดำ รูปร่างสูงใหญ่ เคราดก ท่าทางสง่าผ่าเผย บ่าทั้งสองข้างมีกำลังมาก แบกของหนักได้พันชั่ง ว่ายน้ำเก่ง เคยเป็นกำลังโจรโพกผ้าเหลือง ภายหลังเข้าสวามิภักดิ์กับกวนอู เป็นคนสนิทของกวนเป๋งและกวนหิน เมื่อกวนอูตายเพราะโดนซุนกวนสั่งประหาร จิวฉองรู้ข่าวจึงเสียใจมากแล้วก็กระโดดจากกำแพงลงมาเพื่อฆ่าตัวตายตาม จึงได้รับการยกย่องว่าเป็นคนที่รักเจ้านายยิ่งชีพ

## ดูเพิ่ม

* Joke จิวฉอง

จิวฉอง
จิวฉอง
หมวดหมู่:กวนอู
หมวดหมู่:ตัวละครสมมติในยุคสามก๊ก
แมนเดรก (แก้ความกำกวม)

**แมนเดรก** (Mandrake) สามารถหมายถึง

* แมนเดรก ชื่อวิทยาศาสตร์ว่า Mandragora พืชชนิดหนึ่ง
* แมนดรีวา (Mandriva) (ในชื่อเดิม แมนเดรกลินุกซ์ หรือ แมนเดรก) ลินุกซ์ดิสโทรพัฒนาต่อจากเรดแฮตพัฒนาโดยบริษัทฝรั่งเศสที่รวมจาก แมนเดรก (Mandrake) และ คอนเนกตีวา (Connectiva) เป็นแมนดรีวา
* ตัวละครในวิดีโอเกมไฟนอลแฟนตาซี
ดอกดิน

**ดอกดิน** อาจหมายถึง

* ดอกดิน (พืช) หรือ กระเจียวดอกขาว ไม้ล้มลุกมีเหง้าอยู่ใต้ดิน
* ขนมดอกดิน 
* ดอกดิน กัญญามาลย์
มณฑลนครราชสีมา

**มณฑลนครราชสีมา** หรือ **มณฑลลาวกลาง** ก่อตั้งเมื่อปี พ.ศ. 2436 เป็นมณฑลแรกของประเทศสยาม ในช่วงแรกมีเมืองเพชรบูรณ์และเมืองหล่มสักรวมอยู่ด้วย แต่ได้แยกออกไปเป็นอีกมณฑลหนึ่งในปี พ.ศ. 2442

## มณฑลนครราชสีมา
ประกอบด้วย 3 เมือง (จังหวัด) 16 อำเภอ ได้แก่ 
* เมืองนครราชสีมา ประกอบด้วย 9 อำเภอ ดังนี้
# อำเภอเมืองพิมาย (อำเภอพิมาย)
# อำเภอนอก (อำเภอบัวใหญ่)
# อำเภอกลาง (อำเภอโนนสูง)
# อำเภอจันทึก (อำเภอสีคิ้ว)
# อำเภอสันเทียะ (อำเภอโนนไทย)
# อำเภอสองโนน (อำเภอสูงเนิน)
# อำเภอกระโทก (อำเภอโชคชัย)
# อำเภอปักธงไชย (อำเภอปักธงชัย)
# อำเภอพันชนะ (อำเภอด่านขุนทด)

* เมืองชลบถวิบูลย์ ประกอบด้วย 4 อำเภอ ดังนี้
# เมืองชัยภูมิ 
# เมืองสี่มุม (อำเภอจัตุรัส)
# เมืองเกษตรสมบูรณ์ (อำเภอภูเขียว)
# เมืองโนนลาว (อำเภอโนนไทย)

* เมืองบุรีรัมย์ ประกอบด้วย 4 อำเภอ ดังนี้
# อำเภอนางรอง
# อำเภอพุทไธสง
# อำเภอรัตนบุรี (ปัจจุบันขึ้นกับจังหวัดสุรินทร์)
# อำเภอตะลุง (อำเภอประโคนชัย)

## อ้างอิง

นครราชสีมา
หมวดหมู่:ประวัติศาสตร์ของจังหวัดนครราชสีมา
หมวดหมู่:ประวัติศาสตร์ของจังหวัดชัยภูมิ
หมวดหมู่:ประวัติศาสตร์ของจังหวัดบุรีรัมย์
หมวดหมู่:ประวัติศาสตร์ของจังหวัดร้อยเอ็ด
หมวดหมู่:ประวัติศาสตร์ของจังหวัดมหาสารคาม
หมวดหมู่:ประวัติศาสตร์ของจังหวัดอุบลราชธานี
หมวดหมู่:ประวัติศาสตร์ของจังหวัดศรีสะเกษ
หมวดหมู่:ประวัติศาสตร์ของจังหวัดสุรินทร์
หมวดหมู่:ประวัติศาสตร์ของจังหวัดยโสธร
หมวดหมู่:ประวัติศาสตร์ของจังหวัดอำนาจเจริญ
แบล็ค ผมทอง

**แบล็ค ผมทอง** หรือ **เสมอ แก้วชน**  เป็นนักแสดงชาวไทยที่มักได้รับบทแสดงประกอบเป็น นักเลง หรือเจ้าพ่อ เคยได้รับรางวัลชมรมวิจารณ์บันเทิง สาขานักแสดงประกอบชายยอดเยี่ยม จากเรื่อง *[[เรื่องตลก 69]]*

แบล็ค ผมทอง ทำธุรกิจส่วนตัว เป็นผู้ผลิตยาสระผม ครีมบำรุงผม ยาปลูกหนวดเครา น้ำมันสมุนไพร ใช้ชื่อผลิตภัณฑ์ว่า "แบล็คผมทอง" 

## ผลงาน
* แก้วหน้าม้า (2532) ช่อง 7
* สี่ยอดกุมาร ดิน น้ำ ลม ไฟ (2536) ช่อง 7
* เกราะเพชรเจ็ดสี (2538) ช่อง 7
* เรื่องตลก 69 (2542)
*แม่นากพระโขนง (2543) ช่อง 3
* มนต์มายา (2543) (รับเชิญ) ช่อง 7
* มนต์รักทรานซิสเตอร์ (2544)
* เสือสิงห์กระทิง เล้ง (The Sexy Spy) (2547)
* สายล่อฟ้า (2547)
* เด็กเดน (2548)
* นานาช่า (2548)
* พระ/เด็ก/เสือ/ไก่/วอก (2549)

## อ้างอิง

## แหล่งข้อมูลอื่น
* http://www.แบล็คผมทอง.com
* 
* ประวัติจาก หนังดี.คอม

หมวดหมู่:นักแสดงชายชาวไทย
ซัวเจ๋ง

**ซัวหงอเจ๋ง** หรือสำเนียงกลางว่า **ชา อู้จิ้ง** () หรือ ซัวเจ๋ง (沙僧) เป็นตัวละครในเรื่อง ไซอิ๋ว เดิมเป็นขุนพลเปิดม่านของเง๊กเซียน แต่ทำความผิดจึงถูกสาปให้ทรมานทุกวันโดยให้มีด 7 ด้ามตามแทงหัวใจ อยู่มาวันหนึ่งคิดการใหญ่จึงหนีดำลงไปใต้บาดาล และกลายเป็นพรายน้ำชอบจับผู้คนกินเป็นอาหาร ต่อมาได้พบพระถังซัมจั๋ง ได้รับฟังพระธรรมเทศนาจึงกลับตัวเป็นคนดี ออกติดตามไปอัญเชิญพระไตรปิฎกด้วย โดยมากจะรับหน้าที่แบกสัมภาระ มีอาวุธคือ พลั่วพระธรรม เป็นท่อนยาวด้านหนึ่งคล้ายเสี้ยวพระจันทร์ อีกด้านหนึ่งเป็นเหล็กสี่เหลี่ยมคล้ายจอบ หรือพลั่ว ภายหลังเสร็จสิ้นภารกิจไปอัญเชิญพระไตรปิฏกแล้ว จึงพ้นโทษกลับไปเป็นเทวดาบนสวรรค์ตามเดิม

## อ้างอิง

หมวดหมู่:ตัวละครในไซอิ๋ว
หมวดหมู่:ตัวละครที่เป็นนายพล
ตำบลแตล

**ตำบลแตล** [แตน] เป็นตำบลหนึ่งตั้งอยู่ทางทิศตะวันตกเฉียงเหนือของอำเภอศีขรภูมิ จังหวัดสุรินทร์

## ประวัติ
บ้านแตลเป็นหมู่บ้านหนึ่งที่มีประชาชนอาศัยอยู่หนาแน่นและมีอายุการตั้งหมู่บ้านมานานพร้อมกับชาวสุรินทร์ทั่วไปที่เป็นชาวกูย (ชาวส่วย) พื้นเพดั้งเดิม ตามประวัติของจังหวัดสุรินทร์กล่าวว่า ชาวตำบลแตลอพยพมาจากแขวงอัตตะปือ แขวงจำปาศักดิ์ และแขวงสาละวันซึ่งตั้งอยู่ตอนใต้ของประเทศลาว เข้ามาอยู่ในพื้นที่ที่เป็นจังหวัดสุรินทร์ในปัจจุบันตั้งแต่รัชสมัยสมเด็จพระนารายณ์มหาราช ราว พ.ศ. 2199–2231 และอพยพตามกันมาเรื่อย ๆ ผ่านพื้นที่จังหวัดอุบลราชธานีทางอำเภอโขงเจียม อำเภอวารินชำราบ อำเภอเดชอุดม อำเภอนาจะหลวย อำเภอน้ำยืน ผ่านพื้นที่จังหวัดศรีสะเกษทางอำเภออุทุมพรพิสัย อำเภอเมือง อำเภอกันทรารมย์ อำเภอปรางค์กู่ อำเภอไพรบึง อำเภอขุขันธ์ อำเภอขุนหาญ อำเภอกันทรลักษ์ และผ่านจังหวัดสุรินทร์ กระจายอยู่ทุกอำเภอในจังหวัดสุรินทร์ ชาวบ้านแตลก็คงมาพร้อม ๆ กับชาวสุรินทร์ทั่วไป แต่มาตั้งถิ่นฐานที่บ้านแตลจริง ๆ ก็ในสมัยกรุงศรีอยุธยาตอนปลายต่อเนื่องสมัยต้นกรุงธนบุรี ประมาณ พ.ศ. 2303–2310 การอพยพไม่ได้ลงมาในคราวเดียวกัน คงอพยพตามกันมาเป็นระลอก จากเริ่มแรก 3 หลังคาเรือน จนกลายเป็นชุมชนใหญ่และอยู่ในเขตการปกครองของอำเภอท่าตูม ต่อมาปี พ.ศ. 2485 ได้อยู่ในเขตการปกครองของอำเภอศีขรภูมิ

องค์การบริหารส่วนตำบลแตลจัดตั้งขึ้นตามประกาศกระทรวงมหาดไทย ลงวันที่ 19 มกราคม พ.ศ. 2539 เรื่องการจัดตั้งองค์การบริหารส่วนตำบล โดยที่มาตรา 40 และมาตราที่ 41 แห่งพระราชบัญญัติสภาตำบลและองค์การบริหารส่วนตำบลในปีพุทธศักราช 2537 ได้บัญญัติให้จัดตั้งองค์การบริหารส่วนตำบล และให้โอนงบประมาณ ทรัพย์สิน สิทธิ สิทธิเรียกร้อง หนี้ และเจ้าหน้าที่ของสภาตำบลไปเป็นองค์การบริหารส่วนตำบล โดยยกฐานะจากสภาตำบลแตลเป็น **องค์การบริหารส่วนตำบลแตล** ตามประกาศราชกิจจานุเบกษา ฉบับประกาศทั่วไป เล่ม 113 ตอนที่ 9 ง ลงวันที่ 30 มกราคม พ.ศ. 2539 ทำให้การจัดตั้งองค์การบริหารส่วนตำบลทั้ง 2,142 แห่ง มีผลใช้บังคับในวันที่ 30 มีนาคม พ.ศ. 2539

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลแตล

แตล
แตล
หมวดหมู่:อำเภอศีขรภูมิ
จู๊ด ลอว์

**เดวิด จู๊ด เฮย์เวิร์ธ ลอว์** (; เกิด 29 ธันวาคม ค.ศ. 1972) เป็นนักแสดงชาวอังกฤษ

## ประวัติ

จู๊ด ลอว์เติบโตในลอนดอน เป็นลูกของ แมกกี และ ปีเตอร์ ลอว์ ที่มีอาชีพเป็นครู เขาได้เข้าร่วม National Youth Music Theatre เมื่อตอนอายุ 13 ปี และได้แสดงละครเวทีหลาย ๆ เรื่อง เช่น *Joseph and the Technicolor Dreamcoat* พออายุได้ 16 ปี ก็ออกจากโรงเรียน ได้รับบทเด็กวัยรุ่นที่หนีออกจากบ้านในละครโทรทัศน์เรื่อง *Families* ช่วงหลาย ๆ ปีต่อมา เขาได้รับบทในละครเวทีเดินสายแสดง เรื่อง *Pygmalion* และ *The Fastest Clock in the Universe* ในลอนดอน ในปี 1992 และยังมีผลงานทางโทรทัศน์ทั้งในอังกฤษและอเมริกาอย่าง ตอนหนึ่งของเรื่อง เชอร์ล็อก โฮมส์ ทางสถานีพีบีเอส และ  *Mystery* ในปี 1990 

ในปี 1994 เขาได้แสดงภาพยนตร์เรื่องแรกคือ *Shopping* แต่ล้มเหลวทางด้านรายได้ โดยเรื่องนี้เขาได้แสดงร่วมกับ ซาดี้ ฟรอสต์ ภรรยาที่แต่งงานกันในปี 1997 ทั้งสองมีลูกชายด้วยกันหนึ่งคน ชื่อ ราฟเฟอร์ตี้ ฟรอสต์ มีลูกชายอีกคนหนึ่ง เป็นลูกติด ชื่อ ฟินเลย์) และเมื่อเดือนตุลาคม ปี 2000 พวกเขาก็มีลูกคนที่สาม เป็นลูกสาว ชื่อว่า ไอริส แต่เขาได้หย่าร้างกับภรรยาในปี 2003

ในช่วงแรกของการแสดง จู๊ด ลอว์ ประสบความสำเร็จกับงานละครเวทีมากกว่างานภาพยนตร์ เขาแสดงละครเวทีลอนดอนเรื่อง *Les Parents Terribles* ในปี 1995 และในเรื่อง *Indiscretions* เขาได้รับการเสนอชื่อเข้าชิงรางวัล โทนี่ อวอร์ด ในฐานะนักแสดงนำชาย จากบทลูกชายที่มีเพศสัมพันธ์กับมารดาของตัวเอง นอกจากนี้เขายังได้แสดงภาพยนตร์อเมริกันหลายเรื่อง ในช่วงแรกๆ แต่ไม่ประสบความสำเร็จเท่าไรนัก ทั้งในเรื่องรายได้และเสียงวิจารณ์ จนในปี 1997 เขาได้แสดงในหนังยุคอนาคตเรื่อง Gattaca ที่แสดงนำโดย อีธาน ฮอว์ค และ อูม่า เธอร์แมน และ  เรื่องถัดมาเป็น *[[บาปฆาตกร|Midnight in the Garden of Good and Evil]]* ที่กำกับโดย คลินท์ อีสต์วูด และร่วมแสดงโดย เควิน สเปซีย์ และ จอห์น คูแซค และอีกเรื่องคือ Wilde ทั้งสามเรื่องที่กล่าวมาทำรายได้พอใช้ หลังจากนั้นเขาแสดงในหลังฟอร์มเล็กๆ อย่างเรื่อง *I Love You, I Love You Not* ที่แสดงกับ แคลร์ เดนส์ และ *Music From Another Room* ในปี 1998 และ *The Wisdom of Crocodiles* ในปี 1998 (ฉายในอเมริกาในปี 2000)

ต่อมาในปี 1999 เขาได้ก่อตั้งบริษัทสร้างภาพยนตร์ บริษัท เนเชอรัล ไนล่อน ร่วมกับเพื่อนนักแสดงอย่าง จอนนี่ ลี มิลเลอร์, อีวาน แมคเกรเกอร์ และ ฌอน เพิร์ทวี และภรรยาของเขา ฟรอสต์ สร้างภาพยนตร์เรื่องแรกคือ *eXistenZ* ซึ่ง ลอว์ แสดงคู่กับ เจนนิเฟอร์ เจสัน ลี และในปีต่อมาเขาได้รับเสนอชื่อเข้าชิงรางวัลออสการ์ในฐานะนักแสดงสมทบยอดเยี่ยม  จากบท ดิคกี้ กรีนลีฟ เรื่อง *[[อำมหิต มร.ริปลีย์|The Talented Mr. Ripley]]* ซึ่งเขาประชันบทกับแมทท์ เดมอน, กวินเน็ธ พัลโทรว์ และเคต แบลนเชตต์

ในปี 1999 เขาแสดงในละครเวทีในลอนดอน เรื่อง *Tis Pity She’s a Whore* ส่วนในปี 2001 นี้ เขาประกบกับ เอ็ด แฮร์ริส และ โจเซฟ ไฟนส์ ในหนังดราม่าเกี่ยวกับสงครามโลกครั้งที่ 2 เรื่อง *Enemy at the Gates* 

## อ้างอิง
* จู๊ด ลอว์ nangdee.com

หมวดหมู่:นักแสดงอังกฤษ
หมวดหมู่:บุคคลจากลอนดอนโบโรลูวิชัม
ธงชาติสหรัฐอาหรับเอมิเรตส์

**[[ธงชาติ]][[สหรัฐอาหรับเอมิเรตส์]]** () เริ่มใช้อย่างเป็นทางการเมื่อ 2 ธันวาคม พ.ศ. 2514 ลักษณะเป็นธงสี่เหลี่ยมผืนผ้า ใช้สีพันธมิตรอาหรับสี่สี ได้แก่ สีแดง สีเขียว สีขาว และ สีดำ  โดยจัดให้มีแถบแนวตั้งสีแดงที่ด้านติดคันธง ความกว้างเป็น 1 ใน 5 ส่วนของด้านยาวธงทั้งหมด ส่วนที่เหลือแบ่งเป็นแถบสามสีตามแนวนอน อันได้แก่ สีเขียว สีขาว และสีดำ เรียงตามลำดับจากบนลงล่าง ความกว้างแต่ละแถบเท่ากัน 

สัญลักษณ์ในธงชาติสหรัฐอาหรับเอมิเรตส์มีความหมายดังนี้
* สีเขียว หมายถึงความอุดมสมบูรณ์
* สีขาว หมายถึงความเป็นกลาง
* สีดำ หมายถึงปิโตรเลียม
* สีแดง หมายถึงความแข็งแกร่งและความกล้าหาญ

## ธงสำคัญอื่นๆ

## ธงรัฐเจ้าผู้ครองนคร
รัฐเจ้าผู้ครองนครทั้เจ็ดนั้น มีธงประจำรัฐเป็นของตนเอง โดยชัก หรือ ประดับร่วมกับธงสหพันธรัฐ, ยกเว้นรัฐฟูไจราห์ใช้ธงสหพันธรัฐเป็นธงประจำรัฐของตน.

เดิมนั้นสีแดงเคยใช้เป็นธงของกลุ่มชาติรอบอ่าวเปอร์เซีย. ในสมัยรัฐในอารักขาของจักรวรรดิบริติช ตั้งแต่ ค.ศ. 1820, ต่อมาได้เพิ่มสีขาวบนธงพื้นสีแดง. โดยมีแบบอย่างมาจาก ธงชาติบาห์เรน และ ธงชาติกาตาร์, ธงเหล่านั้นใช้มาจนถึงสมัยการรวมชาติเอมิเรตส์เมื่อ พ.ศ. 2514.

### อาบูดาบี
thumb|Flag of Abu Dhabi
ธง**[[รัฐอาบูดาบี]]** มีลักษณะเป็นธงพื้นสีแดงเกลี้ยง ประกอบสี่เหลี่ยมสีขาวขนาดย่อมที่มุมบนคันธง.

### ดูไบ และ อัจมาน
thumb|ธงประจำรัฐรัฐดูไบ และ อัจมาน
ธง**[[รัฐดูไบ]]** และ **[[รัฐอัจมาน]]** ทั้งสองรัฐนั้นเดิมใช้ธงพื้นสีแดงเกลี้ยง. ต่อมาจึงได้เพิ่มแถบแนวตั้งสีแดงที่ด้านติดคันธง.
 

### ฟูไจราห์
thumb|right|ธงชาติในฐานะธงสหพันธรัฐ เป็นธงประจำรัฐฟูไจราห์thumb|ธงประจำรัฐฟูไจราห์ ค.ศ. 1952 ถึง ค.ศ. 1961

**ธง[[รัฐฟูไจราห์]]** เดิมใช้ธงพื้นสีแดงเกลี้ยงจนถึง ค.ศ. 1952 . ต่อมาได้เพิ่มขอบสีขาวลงบนธง ซึ่งธงผืนนี้ได้ใช้เป็นธงเรือของตน. ใช้สืบต่อมาถึงสมัยของ ชีคฮะมัด บิน มุฮัมมัด อัชชัรกี ได้ยกเลิกการใช้ธงแดงเกลี้ยง และ เปลี่ยนมาใช้ธงสหพันธรัฐเมื่อ ค.ศ. 1975.

### ราสอัลไคมาห์ และ ชาร์จาห์
thumb|ธงประจำรัฐราสอัลไคมาห์ และ ชาร์จาห์
ธง**[[รัฐราสอัลไคมาห์]] **และ** [[รัฐชาร์จาห์]]** ใช้ธงพื้นสีขาวประกอบสี่เหลี่ยมสีแดงที่ตรงกลางธง.

### อุมม์อัลไกไวน์
thumb|ธงประจำรัฐอุมม์อัลไกไวน์
ธง**[[รัฐอุมม์อัลไกไวน์]]** เดิมใช้ธงประจำรัฐรัฐดูไบ และ อัจมาน ต่อมาได้มีการเพิ่มรูปดาวห้าแฉกสีขาว และ พระจันทร์เสี้ยว โดยปลายหันเข้าหาด้านเสาธง  มีลักษณะคล้ายกับธงชาติตุรกี.

## ดูเพิ่ม
*ตราแผ่นดินของสหรัฐอาหรับเอมิเรตส์
*อีชี บิลาดี

## อ้างอิง

## แหล่งข้อมูลอื่น
* 
* ภาพการชักธงชาติสหรัฐอาหรับเอมิ​เรตส์ครั้งแรก วันที่ 2 ธันวาคม พ.ศ. 2514 

หมวดหมู่:สัญลักษณ์ของประเทศสหรัฐอาหรับเอมิเรตส์
สหรัฐอาหรับเอมิ​เรตส์
อิชี บิลาดี

**[[เพลงชาติ]][[สหรัฐอาหรับเอมิเรตส์]]** มีชื่อเรียกในภาษาอาหรับว่า "อิชี บิลาดี" (عيشي بلادي, Ishy Bilady: แปลว่า ประเทศของเราจงเจริญ) ประพันธ์โดย ซาอัด อับเดล วาฮับ (Saad Abdel Wahab) (ผู้เป็นหลานชายของมูฮัมหมัด อับเดล วาฮับ (Mohammed Abdel Wahab) นักร้องและนักประพันธ์เพลงชาวอียิปต์) ทำนองของเพลงนี้ได้รับการรับรองอย่างเป็นทางการมานับตั้งแต่ ค.ศ. 1971

## เนื้อร้อง

## อ้างอิง

## แหล่งข้อมูลอื่น
*United Arab Emirates: ''Ishy Bilady'' - Audio of the national anthem of United Arab Emirates, with information and lyrics (archive link)
*Instrumental version of "Tahiat Alalam" in RealAudio
*Vocal version of "Ishy Bilady".

สหรัฐอาหรับเอมิ​เรตส์
หมวดหมู่:สัญลักษณ์ของประเทศสหรัฐอาหรับเอมิเรตส์
หมวดหมู่:เพลงภาษาอาหรับ
ตราแผ่นดินของเลบานอน

**[[ตราแผ่นดิน]]ของ[[เลบานอน]]** (**شعار لبنان**) มีลักษณะเป็นรูปโล่อาร์มลายธงชาติเลบานอนพาดตามแนวทแยงจากขวาลงมาซ้าย (bend sinister) กลางแถบสีขาวมีรูปต้นซีดาร์สีเขียวอย่างที่ปรากฏในธงชาติ 

นิยามของตราอย่างเป็นทางการตามหลักวิชามุทราศาสตร์ (Heraldry) มีดังนี้




## อ้างอิง

ลเบานอน
หมวดหมู่:ประเทศเลบานอน
ณวัฒน์ กุลรัตนรักษ์

**ณวัฒน์ กุลรัตนรักษ์** (เกิด 10 กรกฎาคม พ.ศ. 2521) ชื่อเล่น **ป้อง** เป็นนักแสดง นายแบบ พิธีกรชาวไทยเชื้อสายจีน เข้าวงการจากการเป็นหนุ่มแพรวปี 2000 หลังจากนั้นเขาเซ็นสัญญาเป็นนักแสดงกับบริษัท เอ็กแซ็กท์ จำกัด โดยมีผลงานแรกคือละครเรื่อง เลือดหงส์

## ประวัติ
ณวัฒน์จบระดับมัธยมที่โรงเรียนเซนต์คาเบรียล ระดับปริญญาตรีที่คณะเศรษฐศาสตร์ มหาวิทยาลัยเกษตรศาสตร์ และระดับปริญญาโทที่คณะเศรษฐศาสตร์ จุฬาลงกรณ์มหาวิทยาลัย ก่อนเข้าวงการบันเทิง เคยรับราชการเป็นนักเศรษฐกรประจำ สำนักงานบริหารหนี้สาธารณะ กระทรวงการคลัง

## จุดยืนทางการเมือง
ณวัฒน์วิพากษ์วิจารณ์การทำงานของประยุทธ์ จันทร์โอชาหลังจากเกิดเหตุกราดยิงที่จังหวัดนครราชสีมา พ.ศ. 2563 โดยมองว่าเป็นพฤติกรรมที่ไม่เหมาะสมกับสถานการณ์  ทั้งยังเรียกร้องวัคซีนที่ดีให้กับประชาชนในช่วงการระบาดทั่วของโควิด-19 ในประเทศไทย  และยังวิพากษ์วิจารณ์การทำงานของประยุทธ์และเรื่องอื่น ๆ ในหลาย ๆ ครั้ง  ทั้งยังสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในการปราบปรามผู้ชุมนุมประท้วง

## ผลงาน
### ละครโทรทัศน์

### มิวสิกวิดีโอ

### ภาพยนตร์

## พิธีกร
* The Golden Song เวทีเพลงเพราะ ฤดูกาลที่ 1 ร่วมกับ กิตติ เชี่ยววงศ์กุล (ช่องวัน 31)
* เศรษฐีป้ายแดง (ไทยรัฐทีวี)

## รางวัล

## อ้างอิง

## แหล่งข้อมูลอื่น
* 
* 

หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:นักแสดงสังกัดช่องวัน
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะเศรษฐศาสตร์ มหาวิทยาลัยเกษตรศาสตร์
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะเศรษฐศาสตร์ จุฬาลงกรณ์มหาวิทยาลัย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
จักรพรรดิเซฺวียนเต๋อ

**จักรพรรดิหมิงเซฺวียนเต๋อจง** หรือ **จู จานจี** (; 16 มีนาคม 1399 - 31 มกราคม 1435) เป็นจักรพรรดิองค์ที่ 5 แห่งราชวงศ์หมิง ครองราชย์ตั้งแต่ ค.ศ. 1425 ถึง ค.ศ. 1435 นามศักราชของพระองค์ "เซฺวียนเต๋อ" แปลว่า "การประกาศคุณงามความดี" ปกครองในช่วงเวลาที่ค่อนข้างสงบสุขในประวัติศาสตร์หมิง พระองค์ยังชื่นชอบการวาดภาพและวรรณกรรมอีกด้วย จักรพรรดิทรงลดภาษีแก่เกษตรกรที่มีภาระหนัก และพยายามกวาดล้างการทุจริตจากผู้มีรายได้ ความพยายามของพระองค์ในการปฏิรูประบบคุณธรรมภายในกองทัพไม่ประสบผลสำเร็จและพระองค์ถูกบังคับให้ยอมรับเอกราชของเวียดนามเมื่อภัยคุกคามจากมองโกลเบี่ยงเบนความสนพระทัยของพระองค์

## พระราชประวัติ
เจ้าชายจู จานจี เป็นพระราชโอรสองค์โตของจักรพรรดิหงซี และจักรพรรดินีเฉิงเซี่ยวเจา พระอัยกา (ปู่) คือจักรพรรดิหย่งเล่อ มีความหวังสูงว่าพระองค์อาจมีส่วนสำคัญในการช่วยเหลือเจ้าชายรัชทายาทจู เกาชื่อ พระราชบิดาของพระองค์

## อ้างอิง

หมวดหมู่:บุคคลที่เกิดในปี พ.ศ. 1942
เซฺวียนเต๋อ